b'\n_START_ARTICLE_\nLauri Ilvessalo\n_START_PARAGRAPH_\nLauri Ilvessalo (aiemmin Sar\xc3\xa9n) (12. kes\xc3\xa4kuuta 1887 Tampere \xe2\x80\x93 4. huhtikuuta  1928 Helsinki) oli suomalainen mets\xc3\xa4tieteilij\xc3\xa4.\n_START_SECTION_\nHenkil\xc3\xb6historia\n_START_PARAGRAPH_\nIlvessalon vanhemmat olivat vankilanjohtaja Karl Sar\xc3\xa9n ja Amanda Sahlbom ja puoliso vuodesta 1913 Vilma Tuomi. H\xc3\xa4nen veljens\xc3\xa4 oli mets\xc3\xa4tieteilij\xc3\xa4 Yrj\xc3\xb6 Ilvessalo ja tytt\xc3\xa4rens\xc3\xa4 tekstiilitaiteilija Kirsti Ilvessalo. Ilvessalo tuli ylioppilaaksi Tampereen reaalilyseosta 1906, suoritti mets\xc3\xa4nhoitotutkinnon 1910, jolloin h\xc3\xa4nest\xc3\xa4 tuli my\xc3\xb6s mets\xc3\xa4kondukt\xc3\xb6\xc3\xb6ri, ja filosofian kandidaatin tutkinnon 1917. H\xc3\xa4n v\xc3\xa4itteli filosofian tohtoriksi 1923 ja toimi Helsingin yliopistossa mets\xc3\xa4nhoidon opettajana 1918\xe2\x80\x931928 ja mets\xc3\xa4politiikan opettajana 1918\xe2\x80\x931925. H\xc3\xa4nen erityistutkimuskohteinaan olivat mets\xc3\xa4nhoidon menetelm\xc3\xa4t ja ulkomaisten puulajien viljely Suomessa. Ilvessalo hoiti mets\xc3\xa4nhoidon professuurin opetusta, kun A. K. Cajander oli siirtynyt Mets\xc3\xa4hallituksen johtoon. H\xc3\xa4n kuoli yll\xc3\xa4tt\xc3\xa4en keuhkokuumeeseen kev\xc3\xa4\xc3\xa4ll\xc3\xa4 1928.'